CONTRACT  DE  ASOCIERE
Art.1 PĂRŢILE CONTRACTANTE

1.1. MUNICIPIUL TIMIŞOARA, prin Consiliul Local al Municipiului Timişoara, reprezentat prin Primar- Gheorghe Ciuhandu , cu sediul in Bv. C.D. Loga nr.1, cod fiscal nr.14756536, 

        si
1.2. CASA DE CULTURĂ A STUDENŢILOR TIMIŞOARA, cu sediul în BV. Regele Carol nr.9 Timişoara cod fiscal nr. 2490880 cont bancar nr.RO44TREZ6215003XXX000199 deschis la Trezoreria Timişoara, reprezentată  prin d-nul director Proteasa Viorel.  
Art.2. OBIECTUL  CONTRACTULUI

2.1. Prezenta asociere are obiectiv realizarea proiectului “Sei Regiocoop 2008”, având ca scop principal creşterea nivelului de conectivitate între tinerii din regiunea Sud-Est europeană pe probleme culturale, educaţionale şi ştiintifice.
Art.3. DURATA  CONTRACTULUI

3.1. Prezentul contract se desfăsoară în perioada 19-21martie 2008, când va avea loc desfăşurarea proiectului “Sei Regiocoop 2008”.
Art.4. OBLIGAŢIILE  PĂRŢILOR
4.1. MUNICIPIUL TIMISOARA se obligă :
4.1.1. să sprijine financiar, în condiţiile legii, activităţile necesare organizării proiectului cu suma de 5.000 lei de la bugetul local, din Subcap.67.02.05.50 "Alte acţiuni culturale ".
4.2. CASA DE CULTURĂ A STUDENŢILOR TIMIŞOARA se obligă:

4.2.1. să promoveze imaginea Municipiului Timişoara şi a Consiliului Local al Municipiului Timişoara prin înserarea siglei şi a numelui Consiliului Local Timişoara şi a Municipiului Timişoara în toate materialele promoţionale ale evenimentului (afişe, invitaţii etc. ) ;

 4.2.2. să menţioneze ca finanţator al evenimentului Municipiul Timişoara şi Consiliul Local Timişoara pe materialele promoţionale ale evenimentului;

Art.5. MODIFICAREA  CONTRACTULUI
5.1. Nici o parte nu poate modifica unilateral prezentul contract. Modificarea contractului poate interveni numai prin acordul de voinţă exprimat al părţilor, prin act adiţional. 

Art.6. INCETAREA CONTRACTULUI
6.1. Incetarea prezentului contract poate avea loc în urmatoarele cazuri :
       a). la împlinirea termenului pentru care a fost încheiat;

       b). prin acordul comun al celor doua părti, la initiativa uneia dintre acestea ;

       c). pentru neîndeplinirea sau îndeplinirea necorespunzatoare a clauzelor prezentului contract ;
       d). dacă se constată că sunt deficienţe majore în administrarea sumelor alocate de către Municipiul Timişoara.

       e). dacă evenimentul nu mai are loc.
Art.7. LITIGII

7.1. Eventualele litigii care s-ar putea ivi in legatura cu acest contract vor fi solutionate mai intai pe cale amiabila, iar daca partile nu cad de acord, acestea vor fi solutionate  de instantele de judecata competente din punct de vedere teritorital si material. 
Art.8. Prezentul contract a fost încheiat în 4 exemplare, câte două pentru fiecare parte contractantă. 

